Am Mentig hemmer AGA gha, das heisst: Sanität repetiere (Lüüt schleppe und so…) und Drillpischte dur de Schlamm, will  de Waffeplatz isch meh oder weniger under Wasser gstande   Aber i bi de hinderscht gsi, und: Wer nöd gseh wird, de roppt au nöd   I bi zwor uffällig suuber gsi nochher, aber het scho passt… Am Mittag hemmer us de Gamelle esse müese - und wies halt so dezue ghört, hets en Gamellezonk geh: Vier Charte,  uf de einte hets hine en Zonk druf.   Und i ha Glück gha und ha nix müese abwäsche   Am Nomi ischs mit AGA wiitergange: ABC alege und chlige schüsse. Denn wider Znacht us de Gamelle, und wider Gamellezonk - und es het wider de glich verwütscht   *haha* Denn hemmer chlige Nachtschüsse gmacht, aber am sibni isch es nonig dunkel. Egal, Üebigsbestimmig: Es isch jetzt eifach nacht und si schüsset. Aha   Und denn hemmer no verschiebe bi Nacht güebt. Isch no geil, de Lütnant isch zwei Meter nebet üs gstande, mir sind anem verbi und hend ihn nöd gseh…Am Zischtig hemmer denn Üebig "Säntis" gha vom  Wetterdienscht. Denn hemmer zerscht mol de ICS usegnoh: "De bruchet si als Wettersoldat jetzt mol nöd ;-)". Denn en interessante Dialog zwüschet em Zugfüehrer und am Küsche: "Wie vill würscht hets pro Person?" - *stolz* "Zwei!" - "I wöt aber meh!" Und denn luegen so komisch ah und er seit zu mir: "Jo wüsset si, Bier macht hungrig." *aha*. Und denn simmer richtig Säntis gfahre und hend mol chöne e Stündli im Duro schlofe   Denn Simmer go sondiere und denn isch no de Einheits-BO cho und i hanem dörfe e Erklärig zum gsamte Wetterdienscht geh   Am Obig hemmer no Zugsobig gmacht: Brötle, Plastikbsteck, Chips, Würscht, Bier, Musig - ebe geil   Aber mir hend Material, also gits nochher doch no Wacht. Szweite im  Puch sitze mit Standheizig   Mir hend wacht gha vom vieri bis am sechsi und hend denn gad chöne Heisswasser mache für di andere womer denn gweckt hend